224 



ANALEGTA BOLIVIANA , 



SEU NOVA GENERA ET SPECIES PLANTARUM IN BOLIVIA CRESCENTIUM. 

 Auctore JULIO REMY. 



— Manipulus secundus. — ■ 



Quum multi ex Botanicis , etiam academicse dignitatis viri , 

 nostris Analectis bénigne assensissent et secundis adhortaminibus 

 nobis animos in opère persequendo addidissent, ad collecta 

 clarissimorum d'Orbigny Pentlandique remigratus sum. Horum 

 igitur herbariorum , per studia qaibus in Musseo regio parisiensi 

 versabamur, cognitione quaeque dignissima excerpsi, omissis, ut 

 prius , quee jam rite cognita. Huic ingrato labori deditus , vicies 

 parum abfuit quin inceptumrelinqueremus ; sed cum neminem vi- 

 dereraus herbas jacentes ineditas editurum, illudopus, regni ve- 

 getabilis investigatoribus utile ac jucundum fore sperans, quan- 

 quam impari calamo susceptum, adgredi non ultra dubitavimus. 



In hoc secundo fasciculo plures ordines et prœcipue pulcher- 

 rimum Ericacearum ordinem exploravimus, in tertio, nondum ad 

 finem absoluto , Gompositeas agressurus. 



Ab indefesso peregrinatore d'Orbigny plura documenta haud 

 ingrata accepimus, cum iste rerum gerontogearum scrutator pro- 

 prias schedas nobis solito studio explicaret, unde et statio herba- 

 rum exploratior et florendi tempus nobis apparebant. Doctissimus 

 Pentlandus quoque, cum nuperrime perParisios iter haberet,nos 

 de Bolivise stirpibus plura docuit. Grates utrique persolvimus. 



Cl. J. D. Hookero, ut patet ex epistola ipsius ad cl. Decais- 

 neum missa., videtur nostrum genus Pycnophyllum ad suum 

 Lyalliam, in Flora antarctica (tab. 122, tom. II) vulgatum, per- 

 tinere. Sed certiores facti sumus , collata cum nostra celeberrimi 

 Botanici anglici tabula, Pycnophyllum nostrum et habitu etp lu- 

 ribus manifestis characteribus a Ly allia differre. 



Incaute Jkhemillœ novae speciei nomen specificum pinnatœ 

 dedimus, cum jam antea species alia ejusdem generis ita desi - 

 gnabatur. Speciem igitur nostram, ob foliorum cum Achillea 

 millefolio similitudinem, Achilleœfoliam nunc dicimus. Indulgen- 

 ter videant Botanici peccatum atque ignoscant ! 



